**OBUKA O MEĐUSEKTORSKOJ SARADNJI U RADU SA DJECOM ŽRTVAMA NASILJA I ISKORIŠĆAVANJA**

**(primjena Standardnih operativnih procedura za međusektorsku saradnju u radu sa djecom žrtvama nasilja i iskorišćavanja)**

Poštovani/a

Obavještavamo Vas da se u okviru *Partnerstva za jačanje nacionalnog sistema dječje zaštite za prevenciju i zaštitu djece od svih oblika nasilja i iskorišćavanja,* koje Ministarstvo rada i socijalnog staranja sprovodi uz tehničku podršku UNICEF-a i finansijsku podršku Evropske unije, sprovodi „Program obuke o međusektorskoj saradnji u radu sa djecom žrtvama nasilja i iskorišćavanja“.

Program je **akreditovan** kod Zavoda za socijalnu i dječju zaštitu pod rednim brojem 03-128/23-22/2 od 17.07.2023. godine.

U skladu sa programom, **obuka traje 2 dana** ibiće realizovana za dvije grupe po sljedećem rasporedu:

* prva grupa 06-07. novembra 2023. godine,
* druga grupa 08-09. novembra 2023. godine

Realizatorke obuke su prof. dr Bistra Netkova i dr Bojana Miletić.

Polaznici obuke su stručni radnici iz oblasti socijalne i dječje zaštite zaposleni u centrima za socijalni rad i kod licenciranih pružalaca usluga. **Zbog ograničenog broja mjesta prednost prilikom formiranja grupa će se dati supervizorima i rukovodiocima kao i voditeljima slučaja koji rade sa djecom žrtvama nasilja i iskorišćavanja u centrima za socijalni rad i kod licenciranih pružalaca usluga**.

Obuka se oslanja na međuresornu saradnju i koordinaciju koja obuhvata sektor zdravstva, obrazovanja i socijalne zaštite, organe za sprovođenje zakona i pravosudni sistem. Obuka će pružiti relevantne „korak po korak" informacije učesnicima o reagovanju i postupanju u slučajevima nasilja nad djecom i/ili njihovog iskorišćavanja, posebno o djelotvornom uključivanju svih resora (socijalne zaštite, zdravstva, obrazovanja, bezbjednosti, pravosuđa.

Program obuke ima za cilj da da smjernice prvenstveno stručnim licima iz sektora socijalne i dečije zaštite, ali i policijskim službenicima, sudijama, tužiocima, prosvjetnim i zdravstvenim radnicima o koracima koje treba preduzeti u njihovoj praksi da se poboljša zaštita djece od nasilja, kao i da se osigura pristup djece pravdi u slučajevima nasilja nad njima.

Prijave slati na mail: mkarisik@unicef.org najkasnije do **utorka, 31. oktobra 2023. godine**.

Prilikom prijavljivanja obavezno je navesti ustanovu, instituciju ili organizaciju u kojoj radite kao i koju poziciju pokrivate, odnosno na kojem radnom mjestu radite. Prijave bez navedenih detalja smatraće se nepotpunim i neće se uzimati u razmatranje. Takođe, potrebno je navesti za koji termin tj. datum obuke se prijavljujete.

Ketering za učesnike obuke obezbijeđen je iz projektnih sredstava. Za učesnike koji dolaze iz opština koje su od Podgorice udaljene više od 60 km, noćenje će biti obezbjeđeno samo ukoliko je prilikom prijave iskazana potreba za smještajem.

**Mjesto održavanje obuke za obje grupe je Podgorica**.

Za grupu 06-07. novembra 2023. mjesto održavanje je na adresi Eko zgrada Ujedinjenih nacija, ul. Stanka Dragojevića bb, Podgorica.

Za grupu 08-09. novembra 2023. tačno mjesto održavanja će biti objavljeno nekoliko dana prije početka obuke.